রাজ্যে কত ভোটারের নাম বাদ যাবে? দেখুন তালিকা

কলকাতা: বঙ্গে আসন্ন বিধানসভা নির্বাচন (WB Assembly Election 2026)। তার আগে রাজ্যে চলছে এসআইআরের কাজ। পশ্চিমবঙ্গের ভোটার তালিকায় বিশেষ নিবিড় সংশোধনী প্রক্রিয়ায় ৫৬.৩৭ লক্ষেরও বেশি ভোটারকে তালিকা থেকে বাদ দেওয়ার জন্য চিহ্নিত করা হয়েছে। সোমবার মুখ্য নির্বাচনী আধিকারিকের কার্যালয়ের এক উচ্চপদস্থ আধিকারিক এই তথ্য জানিয়েছেন। কমিশনের (Election Commission) দেওয়া পরিসংখ্যান অনুযায়ী সোমবার বিকেল পর্যন্ত মৃত ভোটারের সংখ্যা বেড়ে দাঁড়াল ২৩ লক্ষ ৯৮ হাজার ৩৪৫।

কমিশন (election Commission) আগেই জানিয়েছিল, যারা মৃত, পাওয়া যায়নি বা অনুপস্থিত, যাঁরা স্থায়ীভাবে সরে গিয়েছে, আগেই এনরোল করা ছিল বা নাম ছিল এবং অন্যান্যদের মিলিয়ে এই আন-কালেক্টেবল। অর্থাৎ খসড়া তালিকায় এদের নাম থাকবে না। জানানো হয়েছে, তালিকাভুক্ত ৫৬ লক্ষেরও বেশি ভোটারকে তালিকা থেকে বাদ দেওয়ার যোগ্য বলে চিহ্নিত করা হয়েছে এবং খসড়া ভোটার তালিকা থেকে তাদের নাম বাদ দেওয়া হতে পারে। এর মধ্যে ২৩.৯৮ লক্ষ মৃত ভোটার, ১০.৯৫ লক্ষ ভোটারের ঠিকানা খুঁজে পাওয়া যায়নি। ১৯.৬৫ লক্ষ ভোটার অন্য কোথাও চলে গিয়েছেন। ১.৩২ লক্ষ ডবল এন্ট্রি এবং অন্যান্য কারণে ৪৭,৮৩২ জনের নাম বাদ পড়তে চলেছে বলে খবর।

আরও পড়ুন: রাজ্যে আরও ৫ স্পেশাল অবজার্ভার, ৫ জেলার SIR কাজ পর্যবেক্ষণে IAS আধিকারিক

কমিশন সূত্রের খবর, একাধিক জেলায় এখনও আন কালেক্টেবল ফর্মের সংখ্যাটা আপলোড করা হচ্ছে না, তাই স্বাভাবিকভাবেই আসল সংখ্যাটা পাওয়া যাচ্ছে না। যে কারণে বেশ কয়েকজন বিএলও-র কাজের ভূমিকা নিয়ে অসন্তোষ প্রকাশ করেছিলেন দিল্লির নিয়োগ করা স্পেশ্যাল অবজার্ভার সুব্রত গুপ্ত (Subrata Gupta)। সোমবার সকালেই কমিশন নতুন নির্দেশিকা জারি করল। পাঁচ ডিভিশনে পাঁচজন শীর্ষস্থানীয় আইএএস অফিসারকে স্পেশ্যাল রোল অবজার্ভার (Special Roll Observer) হিসেবে নিয়োগ করা হয়েছে। যাঁদের প্রত্যেকেই কেন্দ্রের মন্ত্রকের যুগ্মসচিব। কমিশন স্পষ্ট জানিয়েছে, এই পর্যবেক্ষকদের দায়িত্ব থাকবে তিনটি বিষয়ে কঠোর নজরদারি চালানো। কোনও যোগ্য নাগরিক যাতে ভোটার তালিকা থেকে বাদ না পড়েন। কোনও অযোগ্য ব্যক্তি যাতে তালিকায় ঢুকতে না পারেন। দাবি–আপত্তি থেকে গণনা, নোটিস নিষ্পত্তি এবং চূড়ান্ত তালিকা প্রকাশ— প্রতিটি ধাপে কঠোর পর্যবেক্ষণ করা।

দেখুন ভিডিও